МИНИСТЕРСТВО НА ОБРА ОВАНИЕТОИ НАУКАТА 
Централна комисия за провеждане на олимпиадата по АСТРОНОМИЯ
I кръг на V национална олимпиада поастрономия
ноември 2001 г.
УЧЕНИЦИ ХI  ХII KЛАС

Задача 1:  Сириус В.
	Въз основа на наблюдателни данни за движението на звездата Сириус, през 1844 г. немският астроном Фридрих Бесел е предсказал, че тя трябва да има спътник. През 1862 г. спътникът действително е открит и по-късно се оказва, че е първият от цял клас много необикновени космически обекти. Измерванията показват, че Сириус В, както е прието да се обозначава спътникът, има маса 0.9 от масата на Слънцето, температура 9500 К и светимост 400 пъти по-малка от светимостта на Слънцето. Пресметнете средната плътност на Сириус В. Какъв вид космически обект представлява той? Колкоби тежала топка за тенис (диаметър около 7 см), направена от странното вещество на този обект?
Задача 2:  Колонизиране на Марс
Вие сте участници в първата земна колония на Марс. Живеете под прозрачен херметичен купол, където атмосферата е подобна на земната. За да се приспособите по-бързо към новите условия, решавате да празнувате не земната, а марсианската нова година и определяте един марсиански ден за нейно начало. Празникът тече с пълна сила. Точнов полунощ по местно марсианско време се вдига наздравица и всички са видимо весели, но все пак поглеждат с носталгия в тъмното марсианско небе, където като ярка звезда блести родната Земя.
Възможно ли е според вас да се случи това? Защо?
	Задача 3: Зимни спортове на Марс.
Земни туристи почиват в зимен курорт на една от полярните шапки на Марс. С кои от посочените спортове те биха могли да се занимават там и с кои не биха могли: хокей на лед; ски; бой със снежни топки? Обяснете вашите отговори.
	Задача 4:  Красива африканска принцеса.
[bookmark: _GoBack]В тайнствено африканско царство на екватора живее принцеса, прекрасна като шоколад. Четирима воини, победили много лъвове и крокодили, си съперничат за ръката и сърцето й. Царят, нейният баща, им устройва състезание в деня на пролетното равноденствие. Принцесата ще получи този, който успее да стигне на най-голямо разстояние от двореца, като върви без да спира от изгрев слънце, докато види следващия изгрев на слънцето. Първият воин тръгва на север, вторият  на юг, третият  на изток, четвъртият  на запад. Ако приемем, че и четиримата се движат с еднаква скорост, то ще има ли победител в състезанието?  В случай, че има, кой ще бъде той?  Обяснете отговора си.
	Пресметнете пътя, изминат от всеки воин, ако скоростта им е    5 км/ч.
	Задача 5:  Слънчева електроцентрала.
	Да си представим електроцентрала от слънчеви елементи (фотоелементи), разположени върху поле с форма на квадрат. Нека допуснем, че в земната атмосфера се поглъщат 25% от слънчевото излъчване, и че слънчевите елементи превръщат 25% от излъчването, падащо върху тях, в електрическа енергия. Пресметнете с каква страна трябва да бъде квадратът, покрит от елементите, така че слънчевата електроцентрала да има мощност, равна на мощността на:
· АЕЦ - Козлодуй  2.8 GW;
· всички електроцентрали в България  11.7 GW;
· всички елекроцентрали в страните от Европейския съюз  435 GW.
	Упътване: Потърсете информация за количеството слънчева енергия, попадащо на единица площ на разстояниетона Земята за единица време, наречено слънчева константа. В задачата се иска само приблизителна оценка.    1 GW (гигават) = 109 W. 
	Задача 6:  Наблюдателна задача.
	Направете уреда за измерване на височините на небесните тела над хоризонта, показан на Фиг. 1. Използвайте обикновен транспортир. За мерник може да ви послужи хартиена тръбичка с диаметър около 0.5 см или сламка за пиене, коятосе закрепва със залепваща лента (тиксо). Отвеса направете от конец и малка тежест, например гайка или гвоздей. Начинът за измерване е даден на Фиг. 2. Наблюдаваме звездата през тръбичката, отчитаме ъгъла  поскалата на транспортира и пресмятаме височината на звездата: h = 90  .

	Измерете височината на една ярка звезда, намираща се не много високо над хоризонта, приблизително на изток, и височината на една звезда приблизително на юг. Измерете отново височините на същите две звезди след околоедин час. Запишете датата и моментите от време, когато сте направили измерванията. Представете данните в таблица, подобна на следната:
Дата на наблюдението(ден, месец, година): ……………
	Звезди
	I наблюдение
…… h …… min
	II наблюдение
…… h …… min

	Звезда на изток
	h = ………
	h = ………

	Звезда на юг
	h = ………
	h = ………


Коментирайте получените резултати.
	С помощта на същия уред извършете подходящи измервания и определете приблизително географската ширина на вашето наблюдателно място. Обяснете как сте направили това.
________________
	За решаванетона някои от задачите са необходими астрономически величини, които трябва да намерите в справочна литература.
	Краен срок за предаване на решенията 20 декември 2001 г.

